**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.05.2025, ora 08.00 – 06.05.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.05.2025, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 05.05.2025, la ora 12:30, atenţionarea hidrologică nr. 16-COD GALBEN, valabilă în intervalul 05.05.2025, ora 13:00-06.05.2025, ora 09:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE** pe râurile din bazinele hidrografice: Someşul Mic – bazin superior și afluenţi bazin mijlociu și inferior **(judeţele: Bihor şi Cluj)**, Arieș – bazin superior și afluenţi bazin mijlociu și inferior **(judeţele: Alba şi Cluj)**, Bistriţa – afluenţii aferenţi sectorului aval Ac. Izvoru Muntelui **(judeţele: Neamţ, Harghita şi Bacău)**, Trotuş – bazin superior și afluenţi bazin mijlociu și inferior **(judeţele: Harghita, Bacӑu, Neamţ, Covasna şi Vrancea)**,Siret – afluenţii mici aferenţi sectorului aval S.H. Lespezi – amonte confluenţӑ cu râul Trotuş **(Iaşi, Neamţ, Bacӑu şi Vrancea),** Bârlad – bazin amonte S.H. Negreşti şi afluenţii aferenţi sectorului aval S.H. Negreşti – amonte S.H. Bârlad **(judeţele: Neamţ, Iaşi şi Vaslui).**

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate și intensitate mai mare pe unele râuri mici din** **judeţele: Cluj, Bacău şi Vaslui.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, BACĂU, BIHOR, CLUJ, COVASNA, HARGHITA, IAŞI, NEAMŢ, VASLUI şi VRANCEA*** (10 prefecturi) ***– COD GALBEN.***

**Debitele au fost în general în creştere** ca urmare a precipitațiilor sub formă de aversă, importante cantitativ, căzute în interval şi propagării, exceptând cursurile mijlocii şi inferioare ale Siretului şi Prutului şi cursul inferior al Buzăului, unde au fost în uşoară scădere.

Pe râurile din bazinele hidrografice: Jiu, Vedea, bazinele mijlocii şi inferioare ale Argeşului şi Ialomiței, bazinul inferior al Oltului, pe cursul superior al Prutului şi pe râurile din Dobrogea debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 10-30%, mai mari (30-50%) pe râurile din bazinele hidrografice: Vișeu, Neajlov, bazinele superioare ale râurilor Someșul Mare, Jiu, Ialomița, Bistrița, pe cursul Prutului, unii afluenți din bazinul superior și mijlociu al Oltului și pe râurile din Dobrogea.

În interval au fost emise o AVERTIZARE HIDROLOGICĂ şi cinci ATENȚIONĂRI HIDROLOGICE pentru fenomene imediate.

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi în general în creştere** ca urmare a precipitațiilor sub formă de aversă, importante cantitativ, prognozate şi propagării.

Sunt posibile scurgeri importante pe versanți, torenți şi pâraie, viituri rapide pe unele râuri mici, cu posibile efecte de inundații locale şi creșteri de debite şi niveluri, cu posibile depăşiri ale COTELOR DE ATENȚIE, pe unele râuri din zonele de deal și munte, mai ales pe cele din bazinele superioare ale Someşului Mic, Arieşului, Trotuşului, Bârladului, precum şi în bazinul inferior al Bistriței.

**DUNĂRE**

**Debitul la intrarea în ţară** (secţiunea Baziaş) în intervalul 05-06.05.2025 **a fost în scădere, având valoarea de 4200 m3/s**, sub media lunii **mai (7250 m3/s).**

În aval de Porţile de Fier debitele au fost în scădere pe sectorul Gruia–Oltenița și în creștere pe sectorul Călărași–Tulcea.

**Debitul la intrarea în ţară** (secţiunea Baziaş) **va fi în scădere (4000 m3/s).**

În aval de Porțile de Fier debitele vor fi în scădere pe sectorul Gruia–Galați şi relativ staționare pe sectorul Isaccea-Tulcea.

**2.** **Situaţia meteorologică în intervalul 05.05.2025, ora 09.00 –06.05.2025, ora 06.00**

**Administraţia Naţională de Meteorologie (A.N.M.) a emis în data de 05.05.2025, la ora 10:00, atenționarea meteorologică nr. 42:**

**-informare meteorologică valabilă în intervalul 05.05.2025, ora 12:00-08.05.2025, ora 23:00, vizând instabilitate atmosferică: “**în intervalul menționat vor fi perioade cu instabilitate atmosferică în toate regiunile. Aceasta se va manifesta prin averse torențiale, descărcări electrice și intensificări ale vântului (rafale în general de 40...50 km/h). În intervale scurte de timp sau prin acumulare cantitățile de apă vor depăși 20...40 l/mp și vor fi vijelii și grindină.”

**-COD GALBEN valabil în intervalul 05.05.2025, orele 12:00-23:00, vizând instabilitate atmosferică temporar accentuată: “**vor fi perioade cu instabilitate atmosferică accentuată, ce se va manifesta prin averse torențiale, frecvente descărcări electrice și intensificări de scurtă durată ale vântului (rafale de 50...70 km/h) la munte, în cea mai mare parte a Moldovei și Transilvaniei, precum și în nordul și estul Munteniei. În intervale scurte de timp sau prin acumulare cantitățile de apă vor fi de 15...25 l/mp și pe arii restrânse de 30...50 l/mp. Pe alocuri vor fi vijelii și grindină.”

Această **atenționare** meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă**vizate, astfel:*

*-către toate prefecturile*(42 de prefecturi)-***informare meteorologică***;

*-către prefecturile judeţelor:* ***ALBA, ARGEŞ, BACĂU, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MEHEDINŢI, MUREŞ, NEAMŢ, PRAHOVA, SIBIU, VASLUI, VÂLCEA şi VRANCEA*** (25 de prefecturi)***-COD GALBEN***.

**În ţară** vremea a fost în general instabilă și s-a menținut caldă, chiar deosebit de caldă în Muntenia și local în Transilvania și Moldova (abateri în general de 5...7 grade față de mediile multianuale), exceptând Maramureșul, nordul Crișanei și al Moldovei, unde a fost mai rece decât în mod obișnuit. Cerul a fost variabil, cu înnorări temporar accentuate, averse și descărcări electrice la munte, în Banat, Crișana, Maramureș, Transilvania, Moldova și local în Oltenia, Muntenia și Dobrogea. Pe arii restrânse cantitățile de apă au depășit 20...25 l/mp și izolat 40...50 l/mp. S-a consemnat grindină din datele colectate de la stațiile meteorologice și hidrologice pe raza județelor Hunedoara, Mureș și Bacău și în zona montană a Carpaților Meridionali, iar din surse externe și în județele Cluj și Ilfov. S-au semnalat vijelii în județele Galați și Ialomița. Vântul a suflat slab și moderat, cu intensificări de scurtă durată asociate ploilor (rafale în general de 50...65 km/h). Temperaturile maxime au fost cuprinse între 14 grade la Sulina, Rădăuți și Darabani și 31 de grade la Călărași, iar la ora 6 se înregistrau 9 grade la Ocna Șugatag, Darabani, Rădăuți, Suceava, Târgu Neamț, Toplița și Târgu Secuiesc și 16 grade la Moldova Nouă, Drobeta-Turnu Severin, Bechet și Giurgiu. Noaptea pe arii restrânse s-a format ceață.

**Observație:** în intervalul de diagnoză au fost emise 31 de mesaje pentru fenomene meteorologice periculoase imediate, respectiv **7 avertizări cod portocaliu** (4 de către SRPV Bacău, 2 de către CNPM pentru Muntenia, 1 de către SRPV Sibiu) și **24 atenționări cod galben** (9 de către SRPV Craiova, 5 de către CNPM pentru Muntenia, 6 de către SRPV Timișoara, 3 de către SRPV Constanța, 1 de către SRPV Bacău).

**La Bucureşti** vremea s-a menținut deosebit de caldă pentru această perioadă (abateri de 7...8 grade față de mediile multianuale). Cerul a fost variabil, cu înnorări accentuate după-amiaza și seara când au fost averse și descărcări electrice. Vântul a suflat slab și moderat, cu intensificări de scurtă durată asociate ploilor. Temperatura maximă a fost de 29 de grade la Afumați și Băneasa și 30 de grade la Filaret, iar la ora 6 se înregistrau 14 grade.

**3. Prognoza meteorologică în intervalul 06.05.2025, ora 09.00-07.05.2025, ora 9.00**

**În ţară** vremea va fi instabilă și va continua să se răcească; valorile termice vor deveni mai mici decât mediile climatologice specifice datei în nord-vest, în nord și în nord-est, mai mari în sud și în jurul acestora în restul teritoriului. În cea mai mare parte a țării vor fi perioade cu înnorări temporar accentuate, averse ce vor avea și caracter torențial, descărcări electrice și intensificări de scurtă durată ale vântului. Local cantitățile de apă vor depăși 15...25 l/mp și izolat 30...50 l/mp. Va cădea grindină și vor fi vijelii, cu o probabilitate mai mare în sud, sud-est și în centru. Temperaturile maxime se vor situa între 14 grade în nordul Moldovei și 27 de grade în Oltenia și Muntenia, iar cele minime între 8 și 15 grade. Izolat va fi ceață.

**La Bucureşti** vremea va fi instabilă și caldă. Vor fi înnorări temporar accentuate, averse, descărcări electrice și intensificări de scurtă durată ale vântului. Vor fi condiții pentru vijelii și grindină. Temperatura maximă, în scădere față de ziua anterioară, se va situa în jurul valorii de 26 de grade, iar cea minimă va fi de 12...14 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.N.M.A.P.-Autoritatea de Mediu Dâmboviţa** informează telefonic că în data de 05.05.2025, în jurul orei 16:25, a fost semnalată o defecţiune la un robinet skid GPL de pe amplasamentul societăţii HELENE S.R.L. din orașul Titu.Personalul I.S.U. Dâmboviţa a evacuat trei persoane și a izolat perimetrul în timpul reparaţiilor, care au fost finalizate la ora 21:50.

**Agenţia Naţională pentru Protecţia Mediului** informează că din rezultatele analizelor efectuate în intervalul 30.04-02.05.2025 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10(pulberi în suspensie cu diametrul sub 10 microni).

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**